รัฐบาลไทย-ข่าวทำเนียบรัฐบาล-อำนาจเจริญ ทวนสอบ "โครงการถังขยะเปียกลดโลกร้อน" ทุกครัวเรือนจัดทำแล้ว ยืนยันเป็นเสียงเดียวว่า "เกิดประโยชน์จริง" พร้อมชวนคนไทยจัดทำถังขยะเปียกลดโลกร้อน เพื่อความยั่งยืนของโลก
วันพฤหัสบดีที่ 29 ธันวาคม 2565
29/12/2565
อํานาจเจริญ ทวนสอบ "โครงการถังขยะเปียกลดโลกร้อน" ทุกครัวเรือนจัดทําแล้ว ยืนยันเป็นเสียงเดียวว่า "เกิดประโยชน์จริง" พร้อมชวนคนไทยจัดทําถังขยะเปียกลดโลกร้อน เพื่อความยั่งยืนของโลก
จังหวัดอํานาจเจริญ ทวนสอบ "โครงการถังขยะเปียกลดโลกร้อน" ทุกครัวเรือนจัดทําแล้ว ยืนยันเป็นเสียงเดียวว่า "เกิดประโยชน์จริง" พร้อมชวนคนไทยจัดทําถังขยะเปียกลดโลกร้อน เพื่อความยั่งยืนของโลกใบเดียวนี้
วันนี้ (29 ธ.ค. 65) นายชนาส ชัชวาลวงศ์ ผู้ว่าราชการจังหวัดอํานาจเจริญ เปิดเผยว่า จังหวัดอํานาจเจริญ โดยนางจินตนา ชัชวาลวงศ์ ประธานแม่บ้านมหาดไทยจังหวัดอํานาจเจริญ พร้อมด้วย นางสาวณัฐชยา ช่างแกะ ท้องถิ่นจังหวัดอํานาจเจริญ และเจ้าหน้าที่ที่เกี่ยวข้อง ร่วมให้การต้อนรับคณะผู้ประเมินโครงการถังขยะเปียกลดโลกร้อน และคณะทํางานจากกระทรวงมหาดไทย ในการลงพื้นที่ทวนสอบโครงการถังขยะเปียกลดโลกร้อน ณ พื้นที่จังหวัดอํานาจเจริญ 3 หมู่บ้าน ได้แก่ หมู่ที่ 10 บ้านหัวดง หมู่ที่ 1 บ้านเปือย และหมู่ที่ 4 บ้านน้ําท่วม ในพื้นที่รับผิดชอบของเทศบาลตําบลเปือย อําเภอลืออํานาจ จังหวัดอํานาจเจริญ ซึ่งมีเป้าหมายการทวนสอบตามโครงการฯ จํานวน 36 ครัวเรือน แต่ทวนสอบจริง จํานวน 45 ครัวเรือน
นายชนาส ชัชวาลวงศ์ ผู้ว่าราชการจังหวัดอํานาจเจริญ กล่าวว่า กระทรวงมหาดไทยมีนโยบายในการขับเคลื่อนประเทศไทยไปสู่การบรรลุเป้าหมายการพัฒนาที่ยั่งยืน (UN SDGs) ในทุกมิติ ซึ่งเมื่อวันที่ 6 มิ.ย. 65 ที่ผ่านมา นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ ผู้บริหารกระทรวงมหาดไทย และผู้ว่าราชการจังหวัดทุกจังหวัด ร่วมลงนามในการประกาศเจตนารมณ์เพื่อประเทศไทยยั่งยืน ด้วยแนวคิด "76 จังหวัด 76 คํามั่นสัญญา เพื่อการพัฒนาที่ยั่งยืน" ณ ศูนย์ประชุมสหประชาชาติประจําประเทศไทย ร่วมกับผู้ประสานงานองค์การสหประชาชาติประจําประเทศไทย ซึ่งจังหวัดอํานาจเจริญ ได้เป็นส่วนหนึ่งในการตอบสนองต่อการขับเคลื่อนประเทศไทยไปสู่เป้าหมายการพัฒนาที่ยั่งยืนทั้ง 17 ข้อ ขององค์การสหประชาติ อาทิ โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา" ที่ส่งเสริมให้ครัวเรือนทุกครัวเรือนน้อมนําหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาประยุกต์ใช้ ซึ่งจะช่วยให้เกิดการพัฒนาคน ทําให้คนไปพัฒนาพื้นที่ สามารถสร้างงาน สร้างอาชีพ สร้างรายได้ และความมั่นคงทางอาหารได้ด้วยการพึ่งพาตนเอง สามารถยกระดับสู่ขั้นก้าวหน้าได้ด้วยการรวมกลุ่ม และสร้างเวทีเเลกเปลี่ยนองค์ความรู้ เป็นการปลูกฝังให้คนในชุมชนมีจิตสํานึกที่ดีในการรักษาทรัพยากรธรรมชาติทั้งดิน แหล่งน้ํา ป่า รวมถึงระบบนิเวศตามหลักธรรมชาติด้วย ซึ่งสามารถสร้างความอุดมสมบูรณ์ได้โดยไม่ต้องพึ่งสารเคมี
นายชนาส ชัชวาลวงศ์ ผู้ว่าราชการจังหวัดอํานาจเจริญ กล่าวต่ออีกว่า การจัดทําโครงการถังขยะเปียกลดโลกร้อน เป็นการส่งเสริมให้แต่ละครัวเรือนช่วยเติมเต็มกระบวนการสร้างความสมดุลให้แก่ระบบนิเวศ กล่าวคือ การจัดทําถังขยะเปียกลดโลกร้อนมีประโยชน์หลายประการนอกจากจะช่วยลดการปล่อยก๊าซคาร์บอนไดออกไซต์ ที่เป็นสาเหตุของภาวะโลกร้อนแล้ว ยังช่วยลดรายจ่ายขององค์กรปกครองส่วนท้องถิ่นในการบริหารจัดการขยะ ทั้งขยะทั่วไป ขยะเปียก ขยะรีไซเคิล เเละขยะอันตราย ลดการเน่าเหม็นของปริมาณขยะที่ต้องกําจัด ซึ่งหากมีการคัดแยกขยะอย่างถูกวิธีจะสามารถนําเงินงบประมาณในส่วนนี้กลับมาสู่การพัฒนาท้องถิ่นในด้านอื่น ๆ ได้
ผวจ.อํานาจเจริญ เน้นย้ําว่า สิ่งสําคัญที่สุด คือ ประโยชน์ที่ใกล้ตัวเรานั่นคือ เราได้ปุ๋ยอินทรีย์จากการทําถังขยะเปียกลดโลกร้อน เราได้คืนแร่ธาตุ คืนความอุดมสมบูรณ์ให้แก่ดิน ผ่านกระบวนการย่อยสลายด้วยกรรมวิธีทางธรรมชาติ ซึ่งเราสามารถนําปุ๋ยเหล่านี้ไปบํารุงดินให้ดินเลี้ยงพืช เป็นทางเลือกที่ Win - Win กับทุกฝ่ายก่อให้เกิดผลต่อทั้งตัวเอง ครัวเรือน คนในชุมชน สังคม และก็โลกใบเดียวของเรา สําหรับผลการลงพื้นที่ทวนสอบโครงการถังขยะเปียกลดโลกร้อน ในวันนี้พบว่ามีการดําเนินการติดตั้งและใช้ถังขยะเปียก ลดโลกร้อนฯ จริงครบทุกครัวเรือน ซึ่งเป็นเรื่องที่น่ายินดี
"ขอเชิญชวนพี่น้องประชาชนทุกท่านมาร่วมเป็นส่วนหนึ่งในการรณรงค์ให้เกิดการรักษาความอุดมสมบูรณ์ของดิน เพราะดินเป็นแหล่งกําเนิดก่อเกิดอาหาร (Soils, where food begins.) ทําให้แผ่นดินไทยเป็นผืนเเผ่นดินทอง ง่าย ๆ ด้วยการจุดทําถังขยะเปียกลดโลกร้อนและใช้ให้เกิดประโยชน์อย่างแท้จริง ขอเชิญชวนทุกคนมาร่วมช่วยกันขับเคลื่อนประเทศไทยไปสู่ความยั่งยืนกับชาวอํานาจเจริญและกระทรวงมหาดไทยกันนะครับ" ผวจ.อํานาจเจริญ กล่าวในช่วงท้าย
#WorldSoilDay #วันดินโลก #soilswherefoodbegins #Soils4Nurition #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood